Държавен вестник, бр. 56, 2017 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  56
населени места. Това обаче е направено едва 
с мотивите към последното изменение на на-
редбата, което не може да обуслови нейната 
законосъобразност и да санира допуснатото 
в първоначалната є редакция съществено 
процесуално нарушение. 
Наличието на адекватни мотиви е от зна-
чение за проверката дали утвърждаването 
на стандарта в действащата му редакция е 
пропорционално и спазени ли са нормите 
на административното регулиране с оглед 
финансовата или материалната тежест, която 
адресатите на предвидените изисквания следва 
да понесат за изпълнението им. Липсата на 
надлежна обосновка по смисъла на чл. 28, 
ал. 2 ЗНА препятства съдебния контрол по 
същество за съответствието на подзаконо-
вия нормативен акт с материалноправните 
норми, включително и с чл. 3 ЗОАРАКСД, в 
каквато насока са част от оплакванията на 
жалбоподателите, и съответно води до извод 
за неговата незаконосъобразност.
По изложените съображения настоящият 
съдебен състав намира, че отсъствието на 
всички задължителни за мотивирането на 
проекта на нормативен административен акт 
реквизити е съществен процесуален порок, 
налагащ отмяна на оспорената наредба на 
основание чл. 146, т. 3 АПК.
С оглед изхода на спора съдът приема 
следното по заявеното от жалбоподателите 
искане за присъждане на разноски:
Възражението на ответника за прекомер-
ност на претендираните адвокатски възна-
граждения е основателно. Предвид действи-
телната фактическа и правна сложност на 
казуса разноските за заплатен адвокатски 
хонорар следва да бъдат редуцирани от 
400 лв. на 300 лв. съгласно Наредба № 1 от 
9.07.2004 г. за минималните размери на адво-
катските възнаграждения. Министерството на 
здравеопазването следва да бъде осъдено да 
заплати в полза на оспорващите сдружения 
разноски по приложения списък по чл. 80 
ГПК, както следва: на сдружение „Национално 
сдружение на частните болници“ – 330 лв., 
представляващи разходи за държавна такса 
и за обнародване на съобщение в „Държа-
вен вестник“ съгласно чл. 188 във връзка с 
чл. 181, ал. 1 АПК и заплатен адвокатски 
хонорар; на сдружение „Център за защита 
правата в здравеопазването“ и Сдружение на 
общинските болници в България – по 310 лв. 
за всяко от тях, включващи разходи за дър-
жавна такса и заплатен адвокатски хонорар 
(намален при условията на чл. 78, ал. 5 ГПК 
във връзка с чл. 144 АПК), и на сдружение 
„Българска болнична асоциация“ – 10 лв. До-
казателства за реално изплатено адвокатско 
възнаграждение от сдружение „Българска 
болнична асоциация“ не са представени по 
делото, поради което разноски за такова не 
следва да бъдат присъждани.
По изложените съображения и на основание 
чл. 193, ал. 1 АПК Върховният администра-
тивен съд, второ отделение, 
Р Е Ш И :
Отменя Наредба № 6 от 2005 г. за утвър-
ждаване на медицински стандарт „Ендокри-
нология и болести на обмяната“, издадена от 
министъра на здравеопазването (обн., ДВ, 
бр. 20 от 8.03.2005 г.; изм. и доп., бр. 64 от 
17.08.2010 г. и бр. 92 от 23.11.2010 г., бр. 32 от 
8.04.2014 г., в сила от 1.01.2014 г.).
Осъжда Министерството на здравеопазва-
нето да заплати на сдружение „Национално 
сдружение на частните болници“, София, сума 
в размер 330 (триста и тридесет) лв. разноски 
по делото.
Осъжда Министерството на здравеопаз-
ването да заплати на сдружение „Център за 
защита правата в здравеопазването“, София, 
сума в размер 310 (триста и десет) лв. раз-
носки по делото.
Осъжда Министерството на здравеопаз-
ването да заплати на Сдружение на общин-
ските болници в България, Плевен, сумата 
310 (триста и десет) лв. разноски по делото.
Осъжда Министерството на здравеопаз-
ването да заплати на сдружение „Българска 
болнична асоциация“, София, сума в размер 
10 (десет) лв. разноски по делото.
Решението може да бъде обжалвано с 
касационна жалба пред петчленен състав на 
Върховния административен съд в 14-дневен 
срок от съобщаването му на страните.
При наличие на предпоставките по чл. 194 
от Административнопроцесуалния кодекс 
решението подлежи на обнародване в офици-
алния раздел на „Държавен вестник“.
Председател: 
Георги Колев
4914